ફિલ્મમાં રામગઢ માટેનો જે સેટ લગાવવામાં આવ્યો હતો તે ખરેખર સાચું ગામ જ હતું, જ્યાં અમુક જોઇતા ફેરફાર કરીને સેટ ઉભો કરવામાં આવ્યો હતો, અલબત્ત ગામ હોવા છતાં પણ અહી સેટ બનાવવા માટે ખાસ્સા બદલાવ કરવા પડયાં હતાં, તે સમયે ફિલ્મનું શૂટીંગ જેટલો સમય ચાલ્યું તેટલો સમય ગામના ઘણાં લોકોને ફિલ્મમાં અમુક અમુક રોલ માટે, ગામવાસીના રોલ માટે તેમજ બીજા કામો માટે જોબ પર રાખવામાં આવ્યા હતાં, તે સમયે ગામવાસીઓને ફિલ્મના એક્ટર્સને જોવાની તો મજા આવતી જ સાથે સાથે રોજીરોટી પણ મળી જતી હતી, વળી રામગઢવાસીઓ તરીકે ગામવાસીઓને કેમેરામાં ઝીલાવાની પણ ખૂબ મજા આવતી હતી.